تورکیه بؤیوک میللت مجلیسی‌نین آچیلیشی‌نین 97. ایل دؤنومو سببین‌دن دونن آخشام وئریلن رسپسیون، اقتدار و مخالیفتی بیر آرایا گتیردی.
مجلیس باشقانی ایسماعیل کاهرامانین ائو صاحیبلیغیندکی 23 آوریل رسپسیونون مرکزینده لیدرلر، گوندمده ایسه پرزیدنت‌لیک سیستمینه یؤنلیک آنایاسا دییشیک‌لیگی، اویوم قانون‌لاری و ترورلا موباریزه وار ایدی.
قبولا پرزیدنتی رجب طیب اردوغان قاتیلمادی.
باش ناظیر بینا‌لی ییل‌دیریم، اویوم یاسالارییلا علاقه‌دار اولا‌راق،
"اویوم قانون‌لارینی چیخارماق اوچون مخالیفتله مومکون مرتبه اوزلاشماغی اوستونلوک ائدیریک. اوزلاشامادیغیمیز بیر وضعیت اولسا دا یئنه یولوموزا داوام ائدیریک." دئدی.
جمهوریت خالق پارتیسی لیدری کمال کیلیچدار اوغلو ایسه،
"مسئول‌لاری آلینان بیر پارلامنت، 'گوجلو پارلامنت اولا‌راق سونولاماز. بو عاقلا و منطیقه ضد بیر ایفاده" دئدی.
قبولدا قیسا قالان کیلیچدار اوغلو، داها سونرا مجلیس‌دن آیریلدی.
میللیتچی حرکت پارتیسی لیدری دولت باغچه‌لیدن ایسه سیاستچی‌لره چاغیریش گلدی.
باغچه‌لی،
"گرگین‌لیگی اوزاق دورما‌لی، تورکیه‌نین گله‌جگی دوشونولمه‌لی. پرزیدنت سیستمینی نئجه داها یاخشی ایجرا ائده بیلیریک دئیه دوشونولمه‌لی" ایفاده‌سینی ایستیفاده ائتدی.
باغچه‌لی، هم اویوم قانون‌لارینا دستک وئریب وئرمه‌یه‌جک‌لر هم ده اولابیله‌جک کابینه دییشیکلیگینده یئر آلیب آلمایاجاق‌لاری‌نین سوروشولماسی اوزرینه،
"آنایاسا دییشیک‌لیگی اوچون چابا گؤسترن بیر پارتی‌نین اویوم قانون‌لاریندا ضد دوشونممه‌سی لازیم‌دیر. مملکت مسئله‌لرینده الیمیزی داشین آلتین‌دان چکمیریک، اما بو حکومت اورتاغی اولاجاغیق معناسینی داشیماز" دئیه دانیشدی.
و ترورلا موباریزه .
باش ناظیر بینا‌لی ییل‌دیریما "یئنی بیر مرز سونراسی عملیاتا گئدیلیب گئدیلمیه‌جگی" سوروشولدو.
ییل‌دیریم بو سوالا، "مملکتین امنیتی اوچون نه لازیم‌دیرسا ائدیلیر" جوابینی وئردی.
باش قرارگاه باشقانی ژنرال خولوصی آکار دا سون تروریست اؤلنه قدر "ترورلا موباریزه‌یه داوام" مساژی وئردی.
